Belen Urutxurtu

Belen Urutxurtu Argiñano (Berriz, Bizkaia, 1960ko abenduaren 16a) txistularia, eskultorea eta arte irakaslea da.

 Bizitza 
Berrizko Ormaiztegi etxean jaioa, gaztetan ekin zion txistua jotzeari jaioterriko Iremiñe dantza taldean.Leioako Euskal Herriko Unibertsitatean Arte Ederrak ikasi ostean, Gasteizera eraman zuen gerora bizitzak eta lanbideak: Bigarren Hezkuntzako arte irakasle aritu izan da bertan.

 Txistulari 
Durangaldeko eta Arabako hainbat dantzari eta txistulari talderekin kolaboratu izan du eta Estatuko eta atzerriko hainbat lekutara lagundu die bere txistuaren doinuekin. Felipe Zelaieta senarra, bertsolaria izateaz gain, txistularia ere bada, eta elkarrekin hainbat ekitaldi eta juntadizotan jo izan dute, bakarka zein taldean. Jaizale Durangaldeko txistulariak taldeko kide da.

 Eskultore 
Euskal Herriko eskultoreen Eskuahaldunak elkarteko partaidea da Belen eta zenbait erakusketa kolektibotan egon dira ikusgai bere eskulturak, besteak beste, Durangon, Leitzan, Agurainen eta Gasteizen Gazako genozidioaren kontrako baten. Lehiaketa desberdinetan ere hartu izan du parte.

Beraiek gu ikerketa eta sorkuntza artistisko proiektuan parte hartu zuen beste hainbat emakume sortzailerekin batera.

2025eko udan, Ekuadorreko San Isidro herrian ia hilabete eta erdiko egonaldia egin zuen Montubia Kulturaren Museorako eskultura bat sortzeko enkarguarekin. Ekuadorreko Kultur Ondare izendatuko zutela jakin ostean, Manabiko Labea irudikatu zuen sei metrora arteko artelanean, burdina eta porlana erabiliz. Labeak familia, beraien arteko batasuna, komunitatea eta bertako gastronomía bakar eta berezia sinbolizatzen du.

 Aitortzak 
 2024an, Gasteizko Erraldoi eta Buruhandien Arai konpartsak Belen Urutxurtu txistularia irudikatuz buruhandi berri bat plazaratu zuen, taldea laguntzen egindako lana omentze asmoz.

 Iruditegia 

 Erreferentziak 

 Ikus, gainera 

 Txistu (musika tresna)

 Kanpo estekak 

 Ekuadorreko San Isidro herrian, Belen Urutxurturi eginiko agurra, sortutako labearen ondoan

Kategoria:Txistulariak
Kategoria:Euskal Herriko eskultoreak
Kategoria:Berriztarrak
Kategoria:Gasteiztarrak
Kategoria:Emakume txistulariak
Kategoria:Emakume eskultoreak
Kategoria:Emakume irakasleak